CELEX: 32015R2321
Language: hr
Date: 2015-12-08 00:00:00
Title: Provedbena uredba Komisije (EU) 2015/2321 оd 8. prosinca 2015. o razvrstavanju određene robe u kombiniranu nomenklaturu

12.12.2015   
            
            
               HR
            
            
               Službeni list Europske unije
            
            
               L 328/65
            
         PROVEDBENA UREDBA KOMISIJE (EU) 2015/2321
   оd 8. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Kaseta stražnjih lančanika od običnih kovina (tzv. kaseta free hub) bez mehanizma slobodnog hoda. Kaseta free hub sastoji se od sedam međusobno pričvršćenih lančanika, dva odvojena lančanika i podloška. Najmanji lančanik ima 11 zuba, a najveći 32.
                  Kaseta free hub osmišljena je tako da se namjesti na mehanizam slobodnog hoda (koji je integriran u tijelo glavčine). Pogonska osovina stražnjeg kotača može se zatim odvojiti od tijela glavčine (slobodni hod). Time se biciklistima tijekom vožnje naprijed omogućuje da ne okreću pedale ili da ih okreću unatrag.
                  Mehanizam slobodnog hoda ne podnosi se na carinski pregled.
                  Vidjeti sliku (1).
               
               
                  8714 93 00
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8714, 8714 93 00.
                  Budući da je predmet moguće namjestiti samo na mehanizam slobodnog hoda koji je ugrađen u glavčinu kako bi dobio funkciju slobodnog hoda, smatra se sklopom stražnjeg lančanika.
                  Predmet se stoga razvrstava u oznaku KN 8714 93 00 kao sklop stražnjeg lančanika.
               
            
         (1)  Slika je samo informativne naravi.